Uhlenkamp

Uhlenkamp () is en lütten Oort in de Gemeen Neehuus (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Neehuus mit bi.

 Geografie 

Uhlenkamp liggt in de Masch von de Oost. In’n Oosten löppt de Neehuus-Bülkauer Kanaal langs.

De Naveröörd sünd Neehuus in’n Noorden, Dingwöörden un Feldhööv in’n Noordoosten, In’n Fellen in’n Oosten, Kumbarg in’n Süüdoosten, Westercaadwisch in’n Süden, Bullenwinkel in’n Süüdwesten un Intzenbüttel in’n Westen.

 Historie 

Een von de Hööv von Uhlenkamp höört de Familie Mahler to, de Rinner hebbt un Peer tüchten doot. Ünner annern keem de Hannoveraner-Hingst Mehmed, op den Reiner Klimke bi Olympia wunnen hett, von’n 230 Hektar groten Hoff Mahler.http://www.mahler-uhlenkamp.de/inhalt.htm

 Verwaltungsgeschicht 

De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

 Religion 

Uhlenkamp is evangeelsch-luthersch präägt un höört to dat Kaspel von de Emmaus-Kark in Neehuus.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

 Verkehr 

De eenzige Straat von Uhlenkamp weg is de Uhlenkamper Weg, de an de Landsstraat 144 ran geiht. Över de L 144 is de Oort ok an de Bundsstraat 73 anslaten.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 27 Kilometer in’n Noordwesten von Uhlenkamp.

De nächste Bahnhoff is so bi söss Kilometer wied weg in’n Süüdoosten de Bahnhoff Kumbarg an de Nedderelvbahn. Bet 1991 harr noch de Bahnhoff Neehuus apen, de blots dree Kilometer weg weer.

 Footnoten 

Kategorie:Oort
Kategorie:Landkreis Cuxhoben